# Gran Enciclopedia Aragonesa

La Gran Enciclopedia Aragonesa, sovint abreujada com GEA, és una enciclopèdia general, centrada en les temàtiques aragoneses.

## Història
### Antecedents

El precedent de la GEA és l'obra Los aragoneses, publicada en 1977 per l'editorial Istmo, entre els autors de la qual es troba Eloy Fernández Clemente.

### Edicions impreses

En 1978 José María Sáiz, fundador de l'editorial Unión Aragonesa del Libro (UNALI), proposa a Eloy Fernández Clemente dirigir una enciclopèdia sobre Aragó, que veurà la llum entre 1980-1981. Aquesta primera edició de la Gran Enciclopedia Aragonesa es va publicar en 12 toms i va tenir un gran acolliment.
Entre 1983 i 2007 es van publicar els apèndixs I a V. Van ser directors dels apèndixs: Eloy Fernández Clemente (I, III i IV), Manuel Martín Bueno (II) i Wifredo Rincón García (V).
En 1999, l'editorial del diari El Periódico de Aragón va adquirir els drets de l'enciclopèdia i la va actualitzar, publicant a l'any següent una nova edició de la qual es van vendre més de 8.000 exemplars. Aquesta nova edició és popularment coneguda com a GEA 2000.
GEA 2000 va reordenar totes les veus i va incloure en un mateix ordre alfabètic les de tots els apèndixs publicats fins llavors, Apèndix I (1983), Apèndix II (1987) i Apèndix III (1997), per la qual cosa aquesta nova edició consta de 16 toms.

### GEA en línia

L'enciclopèdia va començar a digitalitzar-se en 2002, i el setembre de 2003 es va llançar la versió 1.0 de la Gran Enciclopedia Aragonesa On-line, que serà coneguda com a GEA Online. El Govern d'Aragó va donar suport a la revisió i actualització dels continguts de l'enciclopèdia en línia per adaptar-los al currículum aragonès i fomentar així la seva utilització didàctica, alhora que el seu accés lliure a través d'Internet. La versió en línia va estar disponible fins al 2022.

## Referències

* ↑ Borrás, 2010, p. 176.
* ↑ Pinilla, 2010, p. 92.
* ↑ Gran Enciclopedia Aragonesa. «Quiénes somos», ca. 2003. Arxivat de l'original el 2017-01-12. [Consulta: 30 agost 2015].
* ↑ Aragó. Departament de Presidència, 2007, p. 11.028.

## Bibliografia

* Borrás Gualis, Gonzalo M. «Compañeros de viaje». A: Pedro Rújula (Coord.). EFC: Eloy Fernández Clemente: El tiempo y la historia. Andorra (Teruel): Ayuntamiento de Andorra & Centro de Estudios Locales, 2010, p. 173-186. ISBN 978-84-936068-5-5.
* Aragón. Departamento de Presidencia «Orden de 5 de julio de 2007, del Departamento de Presidencia y Relaciones Institucionales, por la que se dispone la publicación del Adenda al Convenio marco de colaboración suscrito con fecha 18 de junio de 2007, entre el Ministerio de Industria, Comercio y Turismo y la Comunidad Autónoma de Aragón, para el desarrollo del Programa Ciudadanía Digital 2007-2010, en el ámbito del plan Avanza». Boletín Oficial de Aragón, n.º 84, (16 julio 2007), pàg. 11.025-11.030 [Consulta: 5 gener 2025].
* Gran Enciclopedia Aragonesa. «Quiénes somos», ca. 2003. Arxivat de l'original el 2017-01-12. [Consulta: 28 agost 2014].
* Pinilla, Vicente. «El hombre público: de los años 80 a la actualidad». A: Pedro Rújula (Coord.). EFC: Eloy Fernández Clemente: El tiempo y la historia. Andorra (Teruel): Ayuntamiento de Andorra & Centro de Estudios Locales, 2010, p. 87-96. ISBN 978-84-936068-5-5.

## Enllaços externs

* Portada de la GEA.